2022 nr

**Keskkonnamõju strateegilise hindamise**

**algatamata jätmine**

Mulgi Vallavolikogu algatas 17. aprilli 2021 otsusega nr 193 Abja-Paluoja linnas Tikuti kinnistu (katastritunnus 10701:004:0013) detailplaneeringu koostamise ja kinnitas detailplaneeringu lähteülesande, mille eesmärk on kaubandushoone ja seda teenindavate infrastruktuuride rajamine. Detailplaneeringut menetletakse üldplaneeringut muutvana.

Tulenevalt planeerimisseaduse § 124 lõikest 6 koostati keskkonnamõju strateegilise hindamise vajaduse hindamiseks eelhinnang (KSH), mille koostas Lemma OÜ. Eelhinnangu järeldusena ei selgunud keskkonnamõjusid, mis oleks keskkonnamõju hindamise ja keskkonnajuhtimissüsteemi seaduse (KeHJS) §22 mõistes olulised. Vallavalitsus saatis eelhinnangu aruande Keskkonnaametile seisukoha saamiseks. Keskkonnaamet on seisukohal, et …..

Võttes aluseks planeerimisseaduse § 4 lõike 2 punktid 4 ja 5, § 124 lõike 6, § 142 lõike 6, keskkonnamõju hindamise ja keskkonnajuhtimissüsteemi seaduse1 § 33 lõike 2 punkti 3, § 35 lõiked 1, 3 ja 5, Lemma OÜ poolt koostatud KSH eelhinnangu aruande ning Keskkonnaameti seisukoha,

**Mulgi Vallavolikogu o t s u s t a b:**

1. Jätta algatamata Mulgi vallas Abja-Paluoja linnas Tikuti kinnistu detailplaneeringu keskkonnamõju strateegilise hindamise koostamine, kuna eeldatavalt ei kaasne kavandatava tegevuse elluviimisega vahetut või kaudset mõju, mis võiks ületada mõjuala keskkonnataluvust, põhjustada keskkonnas pöördumatuid muutusi või seada ohtu inimese tervist ja heaolu, kultuuripärandit või vara vastavalt eelhinnangu aruande järeldusetele.
2. Detailplaneeringu koostamise eesmärk on kaubandushoone ja seda teenindavate infrastruktuuride rajamine.
3. Detailplaneeringu:
   1. koostamisest huvitatud isik on AS OG Elektra;
   2. algataja on Mulgi Vallavolikogu (Pärnu mnt 30, Abja-Paluoja, Mulgi vald, e-posti aadress [mulgivald@mulgivald.ee](mailto:mulgivald@mulgivald.ee));
   3. koostamise korraldaja on Mulgi Vallavalitsus (Pärnu mnt 30, Abja-Paluoja, Mulgi vald, e-post [mulgivald@mulgivald.ee](mailto:mulgivald@mulgivald.ee));
   4. koostaja on LandComposition OÜ (Sõle 34-17, Tallinn, e-post aadress [info@landcomposition.ee](mailto:info@landcomposition.ee));
   5. kehtestaja on Mulgi Vallavolikogu.
4. Keskkonnamõju strateegilise hindamise eelhinnanguga on võimalik tutvuda Mulgi valla kodulehel <https://mulgivald.ee/tikuti>.
5. Otsus jõustub teatavakstegemisest.
6. Käesoleva otsuse peale võib esitada kaebuse Tartu Halduskohtule halduskohtumenetluse seadustikus sätestatud 30 päeva jooksul arvates otsuse teatavakstegemisest.

Arvo Maling

Volikogu esimees

Saata:

1. Koostaja: keskkonna- ja maaspetsialist Tiia Kukk [tiia.kukk@mulgivald.ee](mailto:tiia.kukk@mulgivald.ee)